**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 303**

(protokols Nr. 10, 6. p.)

**Par SIA “Bērzaunes komunālais uzņēmums” pamatkapitāla palielināšanu**

Pamatojoties uz to, ka uz Madonas novada pašvaldībai piederoša zemes īpašuma, kas atrodas Madonas novada, Bērzaunes pagasta, “Smilteņu skola”, zemes vienība ar kadastra apzīmējumu Nr. 7046 001 0060, ierīko ūdens ieguves urbumu, tajā skaitā arī apsaistes izveide, SIA “Bērzaunes komunālais uzņēmums” (turpmāk – SIA) lūdz palielināt SIA pamatkapitālu par 41 930,55 *euro* (četrdesmit viens tūkstotis deviņi simti trīsdesmit *euro* un 55 centi). Pamatkapitāls tiek palielināts par 41 930 pamatkapitāla daļām, jo SIA vienas kapitāla daļas nominālā vērtība ir 1 (viens) *euro.*

Pašvaldību likuma 10.panta pirmās daļas 21. punkts nosaka, ka tikai pašvaldības domes kompetencē ir pieņemt lēmumus citos ārējos normatīvajos aktos paredzētajos gadījumos.

Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punkts nosaka, ka sabiedrības pamatkapitālu var palielināt dalībniekiem izdarot ieguldījumus sabiedrības pamatkapitālā un pretī saņemot attiecīgu skaitu jaunu daļu.

Pamatojoties uz Pašvaldību likuma 10. panta 21. punktu, Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punktu, 12.06.2025. Finanšu un attīstības komitejas atzinumu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 14** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt SIA “Bērzaunes komunālais uzņēmums”, reģ. Nr. 48703002782, finansējumu 41 930,00 *euro* (četrdesmit viens tūkstotis deviņi simti trīsdesmit *euro*) apmērā ūdens ieguves urbuma un tā apsaistes izveidei, kas atrodas Madonas novada, Bērzaunes pagasta, “Smilteņu skola”, zemes vienība ar kadastra apzīmējumu Nr. 7046 001 0060, palielinot SIA “Bērzaunes komunālais uzņēmums” pamatkapitālu par 41 930,00 *euro* (četrdesmit viens tūkstotis deviņi simti trīsdesmit) bez jaunu dalībnieku uzņemšanas, pretī saņemot jaunu attiecīgo daļu skaitu.
2. Uzdot SIA “Bērzaunes komunālais uzņēmums” valdes loceklim veikt Latvijas Republikā spēkā esošajos normatīvajos aktos noteiktās darbības pamatkapitāla palielināšanai un šo izmaiņu reģistrācijai Latvijas Republikas Uzņēmumu reģistrā.
3. Uzdot pašvaldības izpilddirektoram nodrošināt kontroli šī lēmuma izpildei.
4. Finansējumu piešķirt no dabas resursu nodokļa atlikuma un piešķirto finansējumu apmaksāt ne vēlāk kā 10 (desmit) darba dienu laikā no lēmuma spēkā stāšanās dienas.

Domes priekšsēdētājs A. Lungevičs

*Arāja 26564138*

*Lauva 26199545*